Jan Roar Leikvoll

Jan Roar Leikvoll (født 7. juni 1974 i Bergen, død 1. august 2014) var en norsk forfatter. Leikvoll ga ut fire romaner: Eit vintereventyr (2008), Fiolinane (2010), Bovara (2012) og Songfuglen (2013), alle på Det Norske Samlaget.  


Bakgrunn og arbeid 
Leikvoll var fra Frekhaug i Nordhordland og var i 2002/2003 elev ved Skrivekunstakademiet i Bergen.

Forfatterskap 
Jan Roar Leikvoll debuterte i 2008 med romanen Eit vintereventyr. I 2010 ble hans andre roman, Fiolinane nominert til Kritikerprisen og tildelt Nynorsk litteraturpris. Forfatteren mottok dessuten Bjørnsonstipendet og Sigmund Skard-stipendet. for sine to første romaner. I 2012 kom hans tredje roman, Bovara, og for sine tre første romaner mottok han også Bokhandelens forfatterstipend og Stig Sæterbakkens minnepris, hvor juryen for sistnevnte pris uttalte blant annet at «Jan Roar Leikvoll viser en kompromissløshet med hensyn til tematikk, et repetitivt og svermerisk poetisk språk og ikke minst – å våge å skrive tre bøker som er såpass like i form, språk og innhold. Hans foreløpige forfatterskap er et av de mest gjennomførte og unike prosjektene i norsk samtidslitteratur.»  Leikvoll har også flere ganger blitt omtalt som en original stemme i norsk samtidslitteratur, som utmerker seg ved et poetisk og detaljrikt språk i beskrivelse av brutalitet og motbydelige handlinger. I 2013 kom Leikvolls fjerde roman, Songfuglen. Samtlige bøker har fått til dels svært gode kritikker i dagsavisene.

17. juni 2012 var Jan Roar Leikvoll radiovert på Sommer i P2. Senere samme året laget NRK Bokprogrammet et forfatterportrett som tok utgangspunkt i hvorfor de tre første bøkene ble så mørke og brutale.

Bibliografi 

 2008 Eit vintereventyr, roman. Samlaget.  ISBN 9788252172430
 2010 Fiolinane, roman. Samlaget. ISBN 9788252175493
 2012 Bovara, roman. Samlaget. ISBN 9788252178616
 2013 Songfuglen, roman. Samlaget. ISBN 9788252182729
 2015 Forkynnaren, roman redigert av David Aasen på grunnlag av forfatterens uferdige utkast. Samlaget. ISBN 978-82-521-8899-8
 2019 Heimatt, roman redigert av David Aasen på grunnlag av forfatterens uferdige utkast. Samlaget. ISBN 978-82-521-9858-4

Annet:
 2010 Fem fragment, korttekster. Vinduet
 2011 Respons 22/7, antologi. Oktober forlag
 2013 Songfuglen Jakoba, novelle. Granta

Priser og nominasjoner 
 Sigmund-Skard stipendet 2010
 Nominert til Kritikerprisen 2010, for Fiolinane
 Nominert til Ungdommens kritikerpris 2010, for Fiolinane
 Nynorsk litteraturpris 2010 for Fiolinane
 Bjørnsonstipendet 2011
 Stig Sæterbakkens minnepris 2013
 Bokhandelens forfatterstipend 2013

Litteratur om forfatteren 
 Anne Helene Guddal: "-eg hans son, eg hans friske barn"  
 Henning Næss: "Et stort talent"
 Brynjulf Jung Tjønn: "Berre kjærleik og død"

Referanser

Eksterne lenker 
 
  Jan Roar Leikvoll  i Det Norske Samlaget
  NRK Bokprogrammet 11.09.2012
  NRK Bokprogrammet møter Jan Roar Leikvoll
  Digitaliserte bøker av Jan Roar Leikvoll i Nasjonalbiblioteket

Norske romanforfattere
Norske forfattere
Vinnere av Nynorsk litteraturpris
Vinnere av Bjørnsonstipendet
Personer fra Meland kommune